
É Xesús!, só El fai milagres no cotián

1. VER: O encontro cun amigo

-Sempre desexamos ver e estar cos amigos, sobre todo se hai tempo que non o facemos por estar lonxe. Que sentides ao atoparvos?, Que facedes? 
-Pascua é un tempo especial para os cristiáns, celebramos a alegría de Cristo resucitado que vive e está presente entre nós. No templo colocamos flores, carteis coa frase “Cristo vive, aleluia!”, o cirio pascual aceso, a auga… É a primavera da Igrexa porque Cristo vive .

                     Estase notando a pascua en ti, 
                                no teu grupo ou comunidade? 

2. XULGAR: Xesús fai milagres no cotián

-No evanxeo de hoxe, Xesús resucitado preséntase aos apóstolos en pleno traballo, pescando, prepáralles o xantar pois necesitan forzas para saír e ser os seus testemuñas. Xoán é o primeiro que o descobre “É o Señor!”. 

QUE NOS QUERE DICIR?
-Hai persoas que se desalentan, que perden a esperanza, que se cansan. Xesús anima no cotián. 
* É fácil desanimarse cando as cousas non saen ben, cando non pescamos nada, cando os resultados non se axustan ao esforzo… Con todo, Xesús Resucitado está atento e convida, novamente, a lanzar as redes, a lanzar as ilusións, a non quedarnos na derrota, senón a seguir loitando ata chegar á meta que é descubrilo a El, nas cores do cotián, tapadas ás veces pola nosa maneira de mirar e de actuar.
Os apóstolos non están a esperar que se lles apareza Xesús, póñense a traballar, búscano, esfórzanse… E aparece Xesús: “é o Señor!”. Se queremos atopalo hai que esforzarse, traballar, buscalo, deixar cousas, poñerse á escoita e el farase o encontradizo. 
-Xesús fai milagres no cotián, na vida normal. Algúns esperan espectacularidades para ver a Xesús. Xesús segue hoxe achegándosenos no noso traballo e El dálle un “toque”, pon “cor” nas nosas obras grises, fai o milagre de multiplicar o noso pouco de amor, de evanxelizar, de “botar as redes” de novo no seu nome, de mellorar o mundo…É a presenza de Cristo Resucitado a que converte o desastre en éxito, o gris en brillante.
                          Es cristián na vida diaria? 
Ves a Xesús na túa vida?

3. ACTUAR: Axúdalle a Xesús a facer pequenos milagres

-Recorda que Xesús achégasenos na actividade, non se estamos ociosos.
-Vede que pequenos milagres Xesús fará en vós se lle botades unha man no vivir cotián, na túa familia, no cole, traballo…
-Dedicade tempo a atoparvos con Xesús na oración, no partir o pan (eucaristía). Aí poderedes sentir a alegría de estar con el e dicir: “É o Señor!”.
-Facede un mural coa frase “É o Señor” e vede onde podedes atopalo hoxe.
                                                          Que imos facer?
LECTURAS
[bookmark: OLE_LINK1]Feitos dos Apóstolos 5, 27b-32. 40b-41: Testemuñas disto somos nós e o Espírito Santo.

Salmo 29: 

Heite enxalzar, Señor, porque me libraches.


Apocalipse 5, 11-14 Digno é o Año degolado de recibir o poder a riqueza.


Xoán 21,1-19: Xesús achégase, toma o pan e dállelo e o mesmo o peixe. (Breve)

	
Narrador: Naquel tempo Xesús apareceuse outra vez aos discípulos xunto ao lago de Tiberíades. E apareceuse desta maneira: Estaban xuntos Simón Pedro, Tomé, alcumado o Xemelgo; Natanael, o de Caná de Galilea; os Zebedeos e outros dous discípulos seus. Simón Pedro díxolles: 
Pedro: -«Vou pescar». 
Narrador: Eles contestan: 
Apóstolos: -«Imos tamén nós contigo». 
Narrador: Saíron e embarcáronse; e aquela noite non colleron nada. Estaba xa amencendo, cando Xesús se presentou na beira; pero os discípulos non sabían que era Xesús. Xesús díxolles: 

Xesús: - «Rapaces, tedes peixe?». 



Narrador: Eles contestaron: 
Apóstolos: -«Non». 
Narrador: El díxolles: 

Xesús: -«Botade a rede á dereita da barca e atoparedes». 

Narrador: Botárona, e non podían sacala, pola multitude de peixes. E aquel discípulo a quen Xesús amaba díxolle a Pedro: 

Xoán -«É o Señor». 

Narrador: Ao oír que era o Señor, Simón Pedro, que estaba espido, atouse a túnica e botouse á auga. Os demais discípulos achegáronse na barca, porque non distaban de terra máis que uns douscentos cóbados, remolcando a rede cos peixes. Ao saltar a terra, ven unhas brasas cun peixe posto encima e pan. Xesús díxolles: 

Xesús -«Traede dos peixes que acabades de coller». 

Narrador:  Simón Pedro subiu á barca e arrastrou ata a beira a rede repleta de peces grandes: cento cincuenta e tres. E aínda que eran tantos, non rompeu a rede. Xesús díxolles: 

Xesús: -«Vamos, xantade». 

Narrador: Ningún dos discípulos atrevíase a preguntarlle quen era, porque sabían ben que era o Señor. Xesús achégase, toma o pan e dállo, e o mesmo o peixe. Esta foi a terceira vez que Xesús apareceuse aos discípulos despois de resucitar de entre os mortos. 

